REGULAMENT

**privind acordarea în sistem concurențial** **a unor suprafete de teren pentru amplasarea de foodtruck-uri in zona Trotuar Nordic - Parc Drumul Taberei**

1. **OBIECTUL PROCEDURII**

**Primăria Sectorului 6** prin **Administrația Comercială Sector 6** anunță organizarea unei *proceduri concurențiale* pentru alocarea a doua spații, cu suprafață individuală de 30 mp, pentru activitatea de bar ( comercializare băuturilor cu conținut scăzut și mediu de alcool, ceai, apa, sucuri îmbuteliate,etc.) și două spatii, cu suprafață individuală de 20 mp, pentru alimentație publică ( înghețată, gogoși, clătite, pizza, hotdog ș.a.), **Trotuar Nordic - Parc Drumul Taberei,** pentruperioada 01.06.2024 – 31.10.2024, zona Trotuar Nordic Parcul Drumul Taberei, Sector 6, București.

* 1. **ALIMENTAȚIE PUBLICĂ**

1. ***Locație alimentație publică de tip street food*** - Trotuar Nordic Parcul Drumul Taberei, Sector 6, București. Locațiile vor fi marcate prin planuri de situație.
2. Ofertanții care participă la procedura concurențială pentru acest domeniu de activitate trebuie să dețină stand propriu (food-truck sau rulota) în care să-și desfășoare activitatea. În zona destinată alimentației publice sunt acceptate următoarele tipuri de activități comerciale: înghețată, gogoși, clătite, vată de zahăr, pizza, hotdog, produse pentru a căror preparare nu este necesara sursă de flacără deschisă.
3. În situația neocupării spațiului, oganizatorii își rezervă dreptul de a aloca prin procedură directă, amplasamentul, în aceleași condiții de calificare și financiare.

# Condiții minime de calificare:

1. Să dețină forme legale de funcționare (să prezinte o copie a certificatului de înregistrare)
2. Să nu aibă datorii față de bugetul local.
3. Să dețină casă de marcat fiscalizată conform legislației în vigoare. (Declarație pe proprie răspundere).
4. Organizatorul își rezervă dreptul de a verifica folosirea casei de marcat prin supraveghere și achiziția produselor vândute, prin terți. În situația în care se constată nefolosirea casei de marcat, organizatorul va închide punctul de vânzare, caz în care se reziliază convenția fără a se mai restitui sumele achitate anticipat pentru ocuparea locului public.
5. Să respecte normele P.S.I. și să dețină fișe de instructaj valabile pentru angajații care își desfășoară activitatea la societate pe perioada evenimentului (declarație pe proprie răspundere privind respectarea normelor PSI aplicabile).
6. Să respecte normele I.S.U. în vigoare și să aibă standul/rulota/structura dotată cu toate echipamentele necesare (trusă medicală omologată, stingător de incendiu) + declarație pe proprie răspundere privind respectarea normelor ISU aplicabile). La momentul depunerii documentației pentru obținerea amplasamentului, dovada va fi făcută prin declarație pe proprie răspundere. Lipsa extinctorului/elor la momentul instalării comerciantului dă dreptul organizatorului de a rezilia convenția de închiriere amplasament și de a reține sumele achitate pentru închirierea amplasamentului.
7. Să facă dovada angajării cu contract de muncă pentru angajații care își desfășoară activitatea în stand pe perioada evenimentului, care să ateste calitatea de angajați (pe perioadă determinată sau nedeterminată) pentru persoanele care vor fi în stand.
8. Să dețină și să prezinte copii de pe fișele de aptitudine valabile/vizate și fișele de securitate și sănătate în muncă a tuturor angajaților care își desfășoară activitatea în stand pe toată perioada evenimentului (documentele vor fi depuse în copie urmând a fi verificate după atribuirea spațiilor).
9. Să decoreze standul/rulota/structura în care se desfășoară activitatea comercială pe perioada evenimentului, în spiritul evenimentului. Pot fi oferite simulări grafice pentru iluminatul standului.
10. Fotografii color în care să se prezinte forma și aspectul exterior al standului.
11. Contract cu o firma specializată pentru colectarea și preluarea uleiului uzat, valabil pe durata evenimentului. La momentul depunerii documentației pentru obținerea amplasamentului, dovada va fi făcută prin declarație pe proprie răspundere.
12. Să depună lista cu produse și prețuri pe care le vor comercializa pe durata evenimentului. ESTE INTERZISĂ modificarea prețurilor în timpul evenimentului sau modificarea listei de produse înaintate. Orice modificare de preț va duce la evacuarea imediată a comerciantului și va atrage interdicția de a participa la evenimentele viitoare organizate de Primăria Sectorului 6 și reținerea sumelor plătite în avans pentru închirierea amplasamentului.
13. Comerciantul este responsabil pentru siguranța și paza produselor proprii.
14. Declarație pe proprie răspundere privind deschiderea standului pe perioada evenimentului conform programului indicat de organizator, care va fi comunicat de organizator după finalizarea *procedurii concurențiale*. Nerespectarea programului impus va duce la închiderea standului, reținerea sumei plătite pentru închirierea amplasamentului și interdicția de participare la evenimentele organizate de Primărie pe o perioadă de 3 ani.
15. Declarație pe proprie răspundere privind protejarea spațiului care va fi ocupat de standul comerciantului și de menținere a curățeniei pe toată durata evenimentului, pe suprafața ocupată de stand.
16. Pentru participarea la procedura de atribuire a unui spațiu pentru desfășurarea de activități de alimentație publică, agenții economici vor depune la sediul Administrației Comerciale Sector 6, până pe data de **27.05.2024, ora 12.00** următoarele documente:
17. ***Cerere de înscriere, unde va specifica nr. locației pentru care licitează;(Anexa nr. 1)***
18. ***Certificat de Înregistrare Fiscală (CUI);***
19. ***Certificat Constatator din care să rezulte codul CAEN care să coincidă cu specificul de activitate ce urmează să fie desfășurată în cadrul evenimentului respectiv, furnizarea serviciilor comerț, alimentație publică ( înghețată, gogoși, clătite, pizza, hotdog, ș.a), și baruri (băuturi cu conținut scăzut de alcool, ceai, apa, sucuri îmbuteliate,etc.);***
20. ***Lista cu produsele și prețurile comercializate***;
21. ***Fotografii color cu produsele comercializate ( între 5 și 10 ) ) și cu standul de comercializare ( minim 3 poze );***
22. ***Contract cu o firmă specializată pentru colectarea și preluarea uleiului uzat, valabil pe durata evenimentului.*** ***La momentul depunerii documentației pentru obținerea amplasamentului, dovada va fi făcută prin declarație pe proprie răspundere.***
23. ***Contract încheiat cu o firmă de salubrizare. La momentul depunerii documentației pentru obținerea amplasamentului, dovada va fi făcută prin declarație pe proprie răspundere.***
24. ***Declarație prevăzută în Anexa nr. 2.***
25. ***Dovada achitării garanției de participare.***
26. **DURATA ATRIBUIRII**

Perioada pentru care se atribuie locurile de comerț stradal este cuprinsă între 01.06.2024 și 31.10.2024.

1. **ELEMENTE DE PREŢ**
2. Preţul de pornire a procedurii concurențiale pentru fiecare tip de activitate este stabilit conform reglementărilor autorității publice locale, respectiv la prețul minim prevăzut de acestea.
3. Astfel, prețul de pornire pentru loc închiriere teren pentru rulotă este:

6 lei/mp/zi, pentru activitatea de alimentație publică în standuri proprii, street food și bar, inclusiv TVA.

1. Pasul de ofertat este de **6 lei/pas**. Preţul ofertat va fi cel puţin egal cu preţul de pornire menționat în procedura concurențială + primul pas. Plata preţului pentru teren se va face anticipat, la încheierea convenției pentru prima tranșă.
2. Plata se va face lunar, anticipat, cel târziu pe data de 3 a fiecărei luni, pe întreaga perioadă de desfășurare a evenimentului, pe baza facturii primite. Sumele încasate se vor constitui venit la Administrația Comercială Sector 6.
3. PLATA SUMELOR DATORATE CONFORM CONVENȚIEI SE VA FACE ÎN MAI MULTE TRANȘE DUPĂ CUM URMEAZĂ:
4. TRANȘA 1 – până în data de 01.06.2024 pentru perioada 01.06.2024-30.06.2024
5. TRANȘA 2 – între 01.07.2024-03.07.2024 pentru perioada 01.07.2024-31.07.2024
6. TRANȘA 3 – între 01.08.2024-03.08.2024 pentru perioada 01.08.2024-31.08.2024
7. TRANȘA 4 – între 01.09.2024-03.09.2024 pentru perioada 01.09.2024-30.09.2024
8. TRANȘA 5 – între 01.10.2024-03.10.2024 pentru perioada 01.10.2024-31.10.2024
9. **OBLIGAŢIILE PĂRȚILOR:**
10. **Ocupantul terenului are următoarele obligaţii**:
11. să asigure amplasarea de mese și scaune, din materiale lemn sau fier (nu este acceptat plastic) în perimetrul alocat, necesare consumului. Mesele vor fi rotunde și de mici dimensiuni.
12. să încheie convenția și să achite preţul în termenul stabilit;
13. să respecte amplasamentul şi suprafaţa atribuită, perioada aprobată şi destinaţia pentru care i s-a încheiat contractul;
14. prin amplasare să nu stânjenească circulaţia pietonală şi să nu împiedice vizibilitatea;
15. să nu tulbure liniştea şi ordinea publică, să nu deterioreze mobilierul urban, construcţiile, sau zonele verzi din vecinătatea amplasamentului;
16. să nu aducă prejudicii clădirilor sau spațiilor din zona unde se organizează evenimentul;
17. să respecte regulile de comert prevăzute de legislaţia în vigoare şi să obţină toate avizele şi acordurile prevazute de lege pentru desfăşurarea activităţii;
18. să întreţină curăţenia pe amplasament şi în zona din jur, sa deţină şi să utilizeze recipienți speciali pentru deşeuri. Să asigure din resurse proprii igiena și spălarea meselor din zonele destinate publicului din imediata vecinătate a punctelor de vânzare. Se interzice depozitarea deşeurilor în zona publică ocupată, în perimetrul ei, sau pe zonele verzi;
19. la expirarea termenului, să predea amplasamentul curat, nedeteriorat şi fără sarcini;
20. să elibereze imediat și necondiţionat amplasamentul în cazul nerespectării obligaţiilor mai sus menţionate, la somaţia reprezentanţilor Primăriei Sectorului 6, sau ai Administrației Comerciale Sector 6, fără a avea pretenții asupra restituirii sumelor achitate;
21. sub sancţiunea rezilierii convenție, să nu subînchirieze locul adjudecat ;
22. să elibereze imediat amplasamentul în cazul unor lucrări urgente de interes public, caz în care suma platită pentru perioada neutilizată va fi restituită.
23. să răspundă material pentru orice pagubă cauzată de neîndeplinirea in totalitate şi la termen a clauzelor cuprinse în conventia de închiriere a locului public.
24. Fiecare agent economic va respecta toate normele în vigoare pentru activități comerciale, va suporta consecinţele nerespectării acestora și va deține toate avizele/acordurile necesare desfășurării activității.
25. să plătească contravaloarea consumului de energie electrică pe baza citirii contoarelor de consum.
26. În plus, comercianții participanți la eveniment trebuie să respecte următoarele condiţii:
27. Toate produsele vândute trebuie să dețină documente de proveniență și de conformitate a calității. Organizatorul sau alte instituții abilitate au dreptul să solicite verificarea acestor documente.
28. Vânzarea produselor se poate desfășura doar în spațiile special amenajate, amenajarea revenind ofertantului, organizatorul punând la dispoziție, contra cost, doar terenul și racordul la utilități (energie electrică și apă).
29. afişarea preţurilor produselor se va face în mod obligatoriu lizibil, în limba română şi în moneda naţională la loc vizibil.
30. vor avea în permanenţă o atitudine profesionistă, amabilă şi politicoasă către clienți și organizatori.
31. **Administrația Comercială Sector 6 pune la dispoziția comerciantului următoarele:**
32. Curent electric conform listei de consumatori ale comerciantului. Plata consumului va fi făcută de comercianți pe baza citirii contoarelor de consum;
33. Toaletă publică pentru angajați în spațiul public;
34. Locație în apropierea spațiului comercial de depozitare a deșeurilor;
35. Acces auto pentru aprovizionare (nu parcări).

# Condiții în relația cu participanții la eveniment

1. Comerciantul are obligația de a servi produsele alimentare în condiții de igienă, cu mănuși, fiecare dintre aceștia fiind obligat să aibă un reprezentant special desemnat pentru manipularea numerarului.
2. Să dispună de personal de servire al spațiului alocat, calificat pentru activitatea de comerţ cu produse alimentare şi alimentație publică;
3. Să asigure expunerea estetică a produselor şi afişarea în mod vizibil a preţurilor care nu pot fi modificate pe durata evenimentului;
4. Să respecte ordinea, liniştea publică şi curăţenia în perimetrul amplasamentului şi să nu creeze disconfort participanților la eveniment;
5. Să asigure şi să impună personalului de deservire;
6. Echipament de protecţie sanitară şi uniformă personalizată cu identitatea fiecărui ofertant;
7. Personalul de deservire să deţină documente de identificare şi carnetul de sănătate;
8. Personalul de deservire va avea un aspect îngrijit şi o ţinută decentă individualizată pentru fiecare ofertant.

# Condiții de igienă

1. Spații distincte pentru spălarea vaselor și a ustensilelor de lucru și pentru spălarea pe mâini a angajaților;
2. Să întreţină curăţenia pe amplasament şi în zona din jur, să deţină şi să utilizeze recipienţi speciali pentru deşeuri. Se interzice depozitarea deşeurilor în zona publică ocupată, în perimetrul ei, sau pe zonele verzi.

# Condiții de estetică și vizibilitate

Comercianții vor fi obligați să respecte cumulativ următoarele condiții:

1. Să deţină autonomie privind utilităţile şi posibilităţile de racordare (tablou, prelungitoare, corpuri de iluminat);
2. Să asigure condiţii corespunzătoare pentru expunerea, protejarea şi păstrarea mărfurilor;
3. Spațiul de comercializare trebuie să fie curat, personalizat;
4. Să asigure spaţiu suficient pentru deservirea clienților;

# Conditii privind accesul în zona de eveniment

1. Accesul în zona de eveniment se va face înainte cu minim 2 ore de începerea programului oficial.
2. După începerea programului nu se permite accesul cu autovehicule sau alte utilaje în vederea aprovizionării.
3. Este strict interzisă staționarea autovehiculelor sau a utilajelor folosite pentru aprovizionare, în zona punctului de vânzare pe durata evenimentului. Excepție fac autovehiculele care sunt special construite pentru desfășurarea activității autorizate.

# Protecția și paza

1. Organizatorul va asigura paza și protecția participanților la eveniment pe toată durata acestuia, prin intermediul poliției locale. După finalizarea programului oficial, reprezentanții poliției locale se vor asigura că au fost evacuați toți participanții la eveniment și vor supraveghea întreaga zonă**. Nu se va asigura paza pentru produsele sau standurile comercianților.**
2. Organizatorul nu își asumă responsabilitatea pentru siguranța produselor sau a utilajelor lăsate la locul evenimentului, comercianții fiind responsabili pentru siguranța materialelor din locațiile fiecăruia. Aceasta responsabilitate revine exclusiv comercianților.
3. **Garanții**
   1. Garanția de participare se constituie prin virament bancar în contul IBAN deschis la

Trezoreria Sectorului 6 pe numele Administrației Comerciale Sector 6. Dovada constituirii garanției de participare trebuie să cuprinda urmatoarele mențiuni „Garanție de participare – parcelă nr. \_\_

b. Garanţia de participare trebuie să fie constituită în suma prevăzuta în regulament şi va acoperi perioada de valabilitate a ofertei.

c. Garanția de participare reprezintă echivalentul a 2 de chirii (pret de pornire al licitației) valoare calculată raportat la prețul minim solicitat pentru tarif/mp/luna fara TVA x suprafata imobilului.

d. Ofertele care nu sunt însotite de garanția de participare în cuantumul, forma și perioada de valabilitate solicitate prin documentatia de atribuire se resping.

e. Garanția de participare se depune distinct pentru fiecare amplasament în parte.

f. Se reţine garanţia de participare atunci când ofertantul se află în oricare dintre

următoarele situaţii:

1. Revocă oferta în perioada de valabilitate a acesteia;
2. Ofertantul refuză încheierea convenției;
3. Ofertantul nu se prezintă în vederea încheierii convenției în termenul prevăzut din prezentul Regulament.

g. Garanţia de participare, constituită de ofertantul a cărui ofertă a fost stabilită ca fiind

câştigătoare, se restituie în cel mult 3 zile lucrătoare de la data semnării convenției.

**h**. Garanţia de participare, constituită de ofertanţii a căror ofertă nu a fost stabilită câştigătoare, se restituie pe baza unei cereri scrise, în termen de 3 zile lucrătoare de la data semnării convenției cu ofertantul declarat câştigător.

**i.** În cazul anulării procedurii, garanţia de participare se restituie nu mai târziu de 3 zile lucrătoare de la această dată.

**j.** Distinct de garanția de participare care are drept scop protejarea Administrației Comerciale Sector 6 faţă de riscul unui comportament necorespunzător al ofertantului pe toată perioada implicării sale în procedura de atribuire, la momentul semnării convenției se depune o garanție (denumită garanție de bună execuție) în cuantum egal cu contravaloarea a două chirii (conform ofertei câștigătoare). Modalitatea de constituire a garanției este cea prevăzută la punctul 9. Restituirea acestei garanții se face pe baza unei cereri scrise, în termen de 3 zile lucrătoare de la data semnării procesului verbal de predare-primire a terenului.

1. **REGULI GENERALE DE CONDUITĂ** (pentru toți participanții la eveniment):
2. Aprovizionarea agenţilor economici care desfăşoară fapte de comerţ se va face zilnic în intervalul orar 06.00-08:00
3. Este interzisă ancorarea mobilierului urban (mese, scaune, bănci, jardiniere, etc) în pavajul pietonal;
4. Activitatea de comerţ se va desfăşura civilizat, cu respectarea normelor privind:
5. respectarea amplasamentelor;
6. igiena şi sănătatea publică;
7. protecţia consumatorilor;
8. provenienţa şi calitatea mărfurilor;
9. utilizarea caselor de marcat şi a mijloacelor de cântărire autorizate;
10. protecţia muncii;
11. ordinea şi liniştea publică.
12. respectarea condiţiilor însuşite prin Convenţia de închiriere a locului public;
13. Comerciantul va asigura şi păstra curăţenia în zona ocupată, iar prin funcţionarea sa nu va crea disconfort riveranilor.
14. Este obligatoriu ca în locul de desfăşurare a activităţii comerciale, agentul economic să deţină şi să utilizeze recipienţi speciali pentru deşeuri. Se interzice depozitarea deşeurilor in zona ocupată, în perimetrul ei sau pe zonele verzi;
15. Este interzisă deteriorarea sub orice formă a spaţiilor verzi; depozitarea produselor sau ambalajelor de orice fel pe spaţiile verzi sau pe căi de acces/trotuare. Deteriorarea pavajului sau murdărirea acestuia în zona ocupată de standul/rulota fiecăruia vor fi imputate comercianților. În situația în care se vor constata astfel de situații, organizatorul va imputa cheltuielile de readucere a spațiului la starea inițială.
16. Este interzisă comercializarea articolelor de îmbrăcăminte, a publicațiilor cu caracter pornografic, precum si expunerea pe standuri a articolelor și publicaţiilor cu caracter sexual;
17. Comerciantul este obligat să întreţină corespunzător standul/rulota curată atât în interior cât şi în exterior.
18. Este interzisă modificarea standului/rulotei în sensul realizării unor improvizaţii cu scopul prelungirii acestuia: suporţi, copertine rabatabile, acoperirea cu prelate.
19. Organizatorul poate interveni de ori de câte ori este necesar pentru reaşezarea comercianţilor autorizaţi în amplasament sau prin rezilierea convenţiilor pentru nerespectarea obligaţiilor stabilite prin prezentul Regulament.
20. Este interzisă difuzarea de muzică sau instalarea oricărui sistem de sonorizare la standuri.
21. **eliberarea terenului și predarea acestuia se va realiza până în data de 01.11.2024. Este interzisă strângerea construcției în ultima zi de târg!**
22. **ASPECTE ŞI CONDIŢII LEGATE DE PARTICIPAREA LA PROCEDURA CONCURENȚIALĂ**
    1. Pot participa la procedura concurențială persoane juridice indiferent de forma lor de organizare (S.C., I.I, P.F.A.,) care au ca obiect de activitate furnizarea serviciilor de comerț, alimentație publică ( înghețată, gogoși, clătite, pizza, hotdog, ș.a), baruri (băuturi cu conținut scăzut de alcool, ceai, apa, sucuri îmbuteliate,etc.);
    2. Persoanele participante la procedura concurențială sunt obligate să deţină delegaţie din partea societăţii comerciale sau împuternicire, să prezinte cartea de identitate şi copia acesteia.
    3. Poate fi exclus dintr-o procedură pentru atribuirea amplasamentelor, respectiv nu este eligibil, orice ofertant care se află în oricare din următoarele situaţii:
       1. Nu face dovada obiectului de activitate pentru care ofertează.
       2. Are datorii restante faţă de Primaria Sectorului 6.
23. **DESFĂŞURAREA PROCEDURII DE ATRIBUIRE**
24. **PREZENTAREA OFERTELOR**
25. Ofertele privind participarea la procedura concurențială, conform prezentei documentaţii, se depun direct la Administrația Comercială Sector 6, Șos. Virtuții, nr. 148, până la 27.05.2024, de luni până joi între orele 8,00 - 16,00, vineri – între orele 8,00-14.00, sau prin curier, după data apariţiei anunţului, în data de 27.05.2024 ora limită de depunere este 12:00.
26. Termenul limită pentru depunerea ofertelor este de 27.05.2024 ora 12:00.
27. Şedinţa publică a procedurii concurențiale cu ofertare se va organiza la sediul Administrației Comerciale Sector 6, șos. Virtutii, 148, etaj 1, în data de 27.05.2024 începând cu ora 13.00;
28. Pe plicul cu documentele de calificare se va nota:

Către:Administrația Comercială Sector 6, șos. Virtuții, 148, etaj 1

”Documente de calificare la procedura concurențială organizată pentru atribuirea unor suprafețe de teren pentru amplasarea de foodtruck-uri in zona Trotuar Nordic - Parc Drumul Taberei”.

Denumire ofertant..................................... CUI..............................

Adresa ofertantului.....................................Telefon ofertant .

Tipul de comerț pentru care se depune documentația și numărul parcelei, după caz menţiunea „A NU SE DESCHIDE ÎNAINTE DE DATA - 27.05.2024 ora 13.00.

**5.** Selecția comercianților va fi realizată de o Comisie de evaluare desemnată prin decizia Directorului General al Administrației Comerciale Sector 6, compusă dintr-un număr impar de membri.

**6.** În etapa de evaluare vor intra doar dosarele de participare care au fost depuse cu respectarea termenelor și condițiilor specificate în anunțul de înscriere.

1. **Etapa I-a** – deschiderea plicurilor cu documentele de calificare şi calificarea ofertanţilor.
2. În data de 27.05.2024, ora 13.00 va avea loc, la Administrația Comercială Sector 6, Șos. Virtuții, nr. 148, deschiderea plicurilor în vederea stabilirii ofertanţilor calificaţi în etapa a II-a, de ofertare. La această procedură nu este obligatorie prezența din partea ofertanților.
3. Plicurile, închise şi sigilate cu documentele de calificare vor fi deschise de către Comisie.
4. Comisia verifică şi analizează existenţa tuturor documentelor de participare solicitate, depuse de ofertanţi şi întocmeşte procesul-verbal privind încheierea etapei de verificare şi analizare a documentelor de calificare și va analiza din punct de vedere estetic produsele comercializate și standurile. Se vor exclude ofertanții care prezintă standuri cu imagine nevaforabilă.
5. Criterii de evaluare: Fiecare membru al comisiei va atribui un punctaj de la 1-100, analizând următoarele criterii:
6. Calitatea estetică a produselor comercializate - de la 1 .... la 30 pct.(fotografii, descriere produse, materia primă folosită, etc)
7. Calitatea estetică a standului/rulotei – de la 1 ....la 30 pct.( fotografii)
8. Diversitatea produselor și caracterul atractiv al prețurilor –de la 1...........la 30 pct. ( fotografii produse, descriere produse și proces producție, etc.)
9. Experiența anterioară în participarea la evenimente similare – 10 pct.
10. Punctajul acordat se stabilește prin calculul mediei aritmetice a punctajelor acordate de toți membrii comisiei de evaluare.
11. În cazul în care doi comercianți primesc același puntaj departajarea se va face după următoarele criterii: vor avea prioritate comercianții care își desfășoară activitatea comercială pe raza Sectorului 6, iar în cazul în care sunt în aceeași situație se va lua în considerare cifra de afaceri mai mare.
12. Comisia întocmeşte procesul-verbal cu ofertele/ ofertanţii calificaţi/necalificaţi. Ofertanţii calificaţi participă la procedura concurențială.
13. Se consideră ofertant calificat, ofertantul care a depus documentaţia completă şi îndeplineşte cerinţele de calificare solicitate prin prezentul regulament.
14. În situaţia în care un ofertant nu îndeplineşte una sau mai multe dintre cerinţele de calificare stabilite în prezentul Regulament sau nu a prezentat unul sau mai multe documente de calificare, Comisia va putea declara ofertantul ca fiind descalificat, nemaiputând participa la procedura concurențială.
15. Lista comercianților admiși, cât și lista comercianților respinși – se va publica în data de 27.05.2024, pe site-ul Administrației Comerciale Sector 6.
16. **Etapa a II-a** – Finalizarea procedurii concurențiale:
    1. În data de 28.05.2024 ora 10:00, la Administrația Comercială Sector 6, Șos. Virtuții, nr. 148, după stabilirea ofertanților calificați, va avea loc etapa următoare a procedurii concurențiale.
    2. Preşedintele comisiei anunţă ofertanţii calificaţi în etapa a-II-a, amplasamentul ce se supune procedurii concurențiale, preţul de pornire a procedurii, pasul de ofertare la preţul de pornire a procedurii şi modul de desfăşurare a procedurii concurențiale, asigurându-se că fiecare ofertant a înţeles procedura de desfăşurare.
    3. Şedinţa se încheie după ce s-a ofertat amplasamentul pentru punctul de alimentație publică.
17. **STABILIREA CÂŞTIGĂTORULUI**
    1. Ofertarea se desfăşoară după regula procedurii competitive.
    2. Câştigătorul stabilit de către comisie va fi cel care oferă preţul cel mai mare și care corespunde din punct de vedere estetic și a produselor comercializate.
    3. Dacă la momentul finalizării procedurii nu vor fi ocupate toate locațiile puse la dispoziție pentru acest eveniment, organizatorul va avea posibilitatea de a aloca spațiile rămase neocupate prin procedură de atribuire directă.
    4. După data deschiderii ofertelor, fiecare participant la procedura concurențială organizată de Administrația Comercială Sector 6 va fi înștiințat despre rezultatul procedurii, după care urmează semnarea Convenției( anexa nr. 3)
    5. Ofertantul câștigător care nu semnează Convenția în cel mult 24 ore de la momentul în care a fost anunțat, nu are posibilitatea să-și mențină locul câștigat. Amplasamentul va fi atribuit în funcție de oferta următoare.
    6. Participanții selectați vor participa la eveniment toată perioada, fără a avea posibilitatea de a opta pentru fracționarea prezenței la stand, programul stabilit fiind obligatoriu de respectat.
    7. Lista comercianților admiși, cât și lista comercianților respinși – se va publica, pe site-ul Administrației Comerciale Sector 6 în data de 28.05.2024.
18. **INFORMAŢII REFERITOARE LA CLAUZELE OBLIGATORII ALE CONVENȚIEI**
    1. Convenția de ocupare a spaţiului se încheie şi se semnează în ziua următoare adjudecării amplasamentului sub sancţiunea pierderii locului ofertat.
    2. Neîncheierea convenției în termenul stabilit în prezentul Regulament din cauza renunţării sau de nesemnarea acesteia după adjudecarea ofertei, duce la pierderea amplasamentului atribuit la procedura concurențială. Ofertantul aflat în această situație nu va putea participa la procedurile concurențiale viitoare organizate pentru evenimente similare pentru o perioadă de 3 ani.
19. **DISPOZIŢII FINALE**
    1. Înscrierea şi participarea la procedura concurențială înseamnă însuşirea şi acceptarea prevederilor din prezentul Regulament pus la dispoziţie de către Administrația Comercială Sector 6.
    2. Documentaţia de participare la procedura concurențială va fi examinată de către o comisie. Comisia are dreptul de a respinge ofertele care nu corespund prevederilor prezentului Regulament.
    3. Prevederile prezentului Regulament se completează de drept cu prevederile actelor normative în vigoare.
    4. Participanții care nu respectă codul de conduită nu vor fi admiși la evenimentele desfășurate de către organizator timp de 3 ani și vor fi introduși pe lista participanților excluși de la evenimentele desfășurate de către Primăria Sector 6.